b'\n_START_ARTICLE_\nBambi (palkinto)\n_START_PARAGRAPH_\nBambi on saksalaisen Hubert Burda Media -kustannusyhti\xc3\xb6n jakama media-alan palkinto. _NEWLINE_Bambi jaettiin ensimm\xc3\xa4isen kerran vuonna 1948, ja ensimm\xc3\xa4isin\xc3\xa4 palkinnon saivat Jean Marais ja Marika R\xc3\xb6kk. Palkinnon nimi tuli siit\xc3\xa4, ett\xc3\xa4 R\xc3\xb6kkin tyt\xc3\xa4r kutsui sit\xc3\xa4 \xe2\x80\x9dBambiksi\xe2\x80\x9d, luultavasti Felix Saltenin Bambi-kirjan mukaan. Alkuaan patsas oli posliinia, mutta vuodesta 1958 l\xc3\xa4htien se on valettu kultaan. Palkinto voidaan my\xc3\xb6nt\xc3\xa4\xc3\xa4 samalle henkil\xc3\xb6lle useamman kerran. Palkintoluokkia on 19.'